Riżoluzzjoni tal-Parlament Ewropew dwar l-impatt makroekonomiku taż-żieda fil-prezz ta' l-enerġija (2006/2247(INI))



Official Journal 287 E , 29/11/2007 P. 0548 - 0554



P6_TA(2007)0054 Iż-żieda fil-prezz ta' l-enerġija Riżoluzzjoni tal-Parlament Ewropew dwar l-impatt makroekonomiku taż-żieda fil-prezz ta' lenerġija (2006/2247(INI)) Il-Parlament Ewropew, - wara li kkunsidra r-rapport tal-Kummissjoni intitolat "It-Trasport u l-Enerġija Ewropea: Xenarji rigward il-prezzijiet għolja taż-żejt u l-Gas", ippubblikat f'Settembru 2006, - wara li kkunsidra l-Komunikazzjoni tal-Kummissjoni intitolata Pjan t'Azzjoni dwar l-Effiċenza fl-Użu ta' l-Enerġija: l-irrealiżżar tal-potenzjal (COM(2006)0545), - Wara li kkunsidra l-konklużjonijiet tal-Presidenza tal-Kunsill Ewropew ta' Göteborg tal- 15 u tas- 16 ta' Ġunju 2001, u l-Kunsilli Ewropej ta' Brussell tat- 23 u ta' l- 24 ta' Marzu 2006 u tal- 15 u tas- 16 ta' Ġunju 2006, - Wara li kkunsidra l-konklużjonijiet tal-laqgħa informali ta' Hampton Court tal-Kapijiet ta' Stat jew ta' Gvern ta' l-UE fis- 27 ta' Ottubru 2005, li mmarkat il-bidu tal-politika l-ġdida ta' l-UE dwar l-enerġija, - wara li kkunsidra r-riżoluzzjoni tiegħu tas- 26 ta' Frar 2004 dwar is-sitwazzjoni ta' l-ekonomija Ewropea, ir-rapport dwar il-linji gwida ġenerali għall-politiki ekonomiċi [1], - Wara li kkunsidra r-riżoluzzjoni tiegħu tat- 23 ta' Marzu 2006 dwar is-sigurtà tal-provvista ta' l-enerġija fl-Unjoni Ewropea [2], - Wara li kkunsidra r-riżoluzzjoni tiegħu ta' l- 1 ta' Ġunju 2006 dwar l-effiċjenza fl-użu ta' l-enerġija jew dwar kif isir iktar b'inqas — Green Paper [3], partikularment rigward it-talba tiegħu għal pjanijiet ta' azzjoni tal-Kummissjoni u għal dawk nazzjonali dwar l-effiċjenza fl-użu ta' l-enerġija, - wara li kkunsidra r-riżoluzzjoni tiegħu ta' l- 14 ta' Diċembru 2006 dwar Strateġija Ewropea għal enerġija sostenibbli, kompetittiva u sikura — Green Paper [4], - wara li kkunsidra l-pakkett integrat tal-Kummissjoni dwar l-enerġija u l-bidla tal-klima, sabiex jinqatgħu l-emmissjonijiet fis-seklu 21, ippubblikat fl- 10 ta' Jannar 2007, - wara li kkunsidra l-rapport Stern:L-Economija tal-Bidla fil-Klima, ippubblikat f'Ottubru 2006, - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Affarijiet Ekonomiċi u Monetarji u l-opinjonijiet tal-Kumitat għall-Kummerċ Internazzjonali u tal-Kumitat għall-Industrija, ir-Riċerka u l-Enerġija (A6-0001/2007), A. billi ż-żidiet fil-prezzijiet taż-żejt għandhom impatt fuq l-UE bħala importatur nett taż-żejt, billi jnaqqsu t-tkabbir tal-prodott gross domestiku (PGD), tax-xogħol u ta' l-investiment, u billi jżidu l-pressjoni ta' linflazzjoni u r-rati ta' l-imgħax, B. billi prezzijiet ogħla taż-żejt indubbjament jgħollu l-prezzijiet ta' fjuwils oħra, u b'hekk iħarrxu l-impatt makroekonomiku negattiv taż-żieda fil-prezz taż-żejt, C. billi filwaqt li xokkijiet preċedenti fil-prezzijiet taż-żejt kienu kkaġunati minn interruzzjonijiet kbar filprovvista taż-żejt, iż-żieda preżenti fil-prezzijiet taż-żejt ġejja prinċipalment minn tkabbir sustanzjali tad-domanda għaż-żejt fl-Asja u fl-Istati Uniti u mill-instabilità ġeopolitika fir-reġjuni li jesportaw iżżejt, D. billi l-inċertezzi rigward il-bilanċ bejn il-provvista taż-żejt u d-domanda għalih komplew iżidu l-prezzijiet taż-żejt u l-volatilità tas-suq, E. billi l-ekonomija dinjija kienet għal aktar minn 50 sena kkaratterizzata minn prezzijiet irħas taż-żejt, u billi l-prospett ta' prezzijiet għoljin għal żmien twil diġà qed iwassal għal tibdiliet fundamentali fl-ekonomija; billi jekk ma jitteħdux miżuri, il-proporzjon tad-dipendenza ta' l-Ewropa fuq l-importazzjonijiet ta' l-enerġija tista' tiżdied minn 50 % għal 70 % bejn issa u l-2030, b'94 % taż-żejt ikun impurtat; F. billi kwalunkwe miżura meħuda mill-UE biex tnaqqas id-dipendenza tagħha fuq l-importazzjonijiet tażżejt għandha tindirizza l-bidla fil-klima; billi r-Rapport Stern msemmi hawn fuq jerġa' jasserixxi li lpakkett ta' l-enerġija ta' l-UE se jkun element importanti fil-ġlieda kontra l-bidla fil-klima; u billi r- Rapport Stern jenfasizza wkoll l-opportunitajiet ekonomiċi enormi li l-UE tista' tiggwadanja jekk tieħu f'idejha t-tmexxija tal-ġlieda kontra l-bidla fil-klima, 1. Jesprimi t-tħassib tiegħu li fis-snin riċenti, l-iżvilupp tal-prezzijiet taż-żejt kien ikkaratterizzat minn volatilità kbira u minn żieda f'daqqa minn livell ta' USD 12 l-barmil qabel is-sena 2000, għal USD 79 fit- 8 ta' Awissu 2006, li rażżnu l-progress fl-irkupru ta' l-ekonomija Ewropea; jagħmel enfasi fuq il-fatt li żżieda riċenti fil-prezz hija simili f'termini reali għal bidliet li seħħew fil-fażi preċedenti ta' bejn nofs is-snin sebgħin u nofs is-snin tmenin tas-seklu l-ieħor, u hi bbażata fuq ċirkustanzi u sfidi addizzjonali; 2. Jemmen li dawn il-perċezzjonijiet ġew imsaħħin ukoll mill-biżgħa dwar l-adegwatezza tar-riżorsi filġejjieni, b'xi analisti jipprevedu limitazzjoni imminenti tar-riżorsi fiżiċi filwaqt li oħrajn, l-aktar mill-industrija taż-żejt, jippreżentaw stampa li sserraħ il-moħħ rigward ir-riservi taż-żejt; jagħmel osservazzjoni li lperċezzjonijiet dwar l-iskarsezza fil-futur jaffettwaw il-prezzijiet tas-suq fuq perjodu ta' żmien fit-tul; 3. Jinnota li qiegħed isir dejjem aktar diffiċli biex jinstabu sorsi ġodda taż-żejt u li kull barmil ġdid jiswa aktar fir-rigward tat-tiftix u l-produzzjoni; jinnota wkoll li jeħtieġ li jsiru investimenti kbar ħafna fis-settur taż-żejt biex jittejbu l-kapaċitajiet għall-produzzjoni u għall-irfinar sabiex tiġi sodisfatta domanda ikbar; 4. Jinnota n-natura differenti taż-żieda attwali fil-prezzijiet taż-żejt meta mqabbla ma' dawk li seħħew filpassat, li kienu min naħa tal-provvista u li kienu tranżitorji; billi ż-żieda attwali fil-prezz taż-żejt għandha element sustanzjali li hu kkawżat miż-żieda mgħaġġla ħafna fid-domanda bħalma hemm fiċ-Ċina u wkoll mill-konsum qawwi fl-Istati Uniti, flimkien ma' l-inċertezzi fir-reġjuni li jipproduċu ż-żejt, u skarsezzi filprovvista kaġun ta' nuqqas ta' investiment fl-infrastruttura; konsegwentement iż-żieda reċenti fil-prezzijiet għandha komponent sustanzjalment permanenti; 5. Huwa mħasseb li d-domanda għaż-żejt qed tiżdied mhux biss fis-settur ta' l-enerġija iżda wkoll f'setturi oħrajn, bħas-settur petrokimiku; jemmen li ż-żejt m'għandux jintuża għall-ġenerazzjoni ta' l-elettriku; 6. Jinnota l-istimi u l-opinjonijiet differenti ħafna dwar ir-riservi taż-żejt li għad baqa' u dwar iż-żmien meta se tintlaħaq il-quċċata tal-produzzjoni taż-żejt; iħeġġeġ f'dan ir-rigward għal aktar titjib fit-trasparenza tad-data dwar l-istatistiki dwar l-enerġija, speċjalment rigward il-livelli ta' l-istokks taż-żejt; jenfasizza, madankollu, li l-Ewropa se jkollha taffronta dejjem iżjed l-isfida ta' prezzijiet taż-żejt għolja u volatili li jdumu u l-impatti ekonomiċi konnessi magħhom, u li r-riżorsi ġodda għandhom tendenza jkunu iżgħar u aktar għaljin biex jiġu żviluppati, peress li qed ikunu dejjem aktar fil-baħar, u l-ispejjeż tat-tiftix, l-iżvilupp u l-produzzjoni se jiżdiedu, li jagħmel aktar urġenti l-qalba għal sorsi ta' enerġija alternattiva u li jiġu żviluppati teknoloġiji li jiffrankaw l-enerġija u li jiġġeddu; Effetti reċessivi 7. Jenfasizza l-effett tanġibbli taż-żieda fil-prezzijiet taż-żejt għall-UE bħala importatur nett taż-żejt, fissens li tnaqqas it-tkabbir tal-PGD, ta' l-investiment, u tax-xogħol, u żżid il-pressjoni ta' l-inflazzjoni u r-rati ta' l-imgħax; 8. Jenfasizza li, skond il-gradi differenti ta' dipendenza fuq iż-żejt u ta' l-istrutturi tal-produzzjoni, limpatt taż-żieda fil-prezzijiet taż-żejt ivarja minn Stat Membru għal ieħor u li l-konsegwenzi jinħassu laktar f'pajjiżi li huma dipendenti ħafna fuq l-importazzjonijiet taż-żejt, bħal, fuq naħa waħda, iz-zona ta' leuro, fejn il-PGD huwa stmat li naqas b'mill-anqas 0.5% u, fuq in-naħa l-oħra, l-Istati Membri l-ġodda, minħabba l-intensità akbar ta' enerġija li għandhom l-ekonomiji tagħhom; 9. Jinsab imħasseb dwar il-pressjoni 'l fuq tal-prezzijiet ogħla ta' l-enerġija fuq il-prezzijiet għall-konsumatur, li qed iżżid l-indiċi armonizzat ta' l-inflazzjoni tal-prezzijiet għall-konsumatur għal 2.3% fiz-zona ta' l-euro u fl-UE, jagħmel osservazzjoni dwar iż-żieda fil-prezzijiet tal-produtturi industrijali b'5.9 % f'Lulju 2006 fiz-zona ta' l-euro waqt li l-effetti sekondarji taż-żieda fil-prezzijiet taż-żejt fuq il-pagi jkomplu jkunu tista' tgħid nieqsa b'żidiet moderati fil-pagi; jesprimi t-tħassib tiegħu dwar l-effetti negattivi taż-żieda filprezzijiet taż-żejt fuq id-domanda mid-djar minħabba t-tnaqqis fid-dħul disponibbli; 10. Jesprimi t-tħassib tiegħu dwar il-konsegwenzi soċjali ta' spejjeż ogħla għall-akkomodazzjoni, għattisħin u għat-trasport, b'mod partikolari fir-rigward ta' setturi tal-popolazzjoni bi dħul baxx, foqra jew vulnerabbli, u jħeġġeġ lill-Istati Membri biex jadottaw miżuri xierqa sabiex jiżguraw li dawn is-servizzi jkunu bi prezz li jista' jintlaħaq u jkunu aċċessibbli minkejja ż-żieda fil-prezzijiet taż-żejt, sabiex tkun żgurata l-mobilità u jkunu evitati l-esklużjoni soċjali u t-tifqir; 11. Jinnota li l-ECB diġà għolla r-rati ta' l-imgħax sitt darbiet minn Diċembru 2005, u jesprimi t-tħassib tiegħu dwar l-imprevedibilità li qed tikber għall-SMEs dwar l-ispejjeż tas-self u l-impatti negattivi fuq l-investiment u l-impjiegi fl-UE; jiddispjaċih li l-pressjoni ta' l-inflazzjoni minħabba ż-żieda fil-prezzijiet taż-żejt, ikkombinata ma' effetti possibbli f'mument suċċessiv, finalment jistgħu jwasslu biex l-issikkar monetarju jsir inevitabbli; 12. Jenfasizza r-riskji għat-tkabbir li żieda fir-rati ta' l-interessi ġġib magħha, fil-kuntest ta' rkupru fraġili, u jindika r-riskji marbuta ma' bidliet fir-rata tal-kambju ta' l-euro umal-prezzijiet taż-żejt, peress li dawn huma fatturi li kellhom sehem fit-tkabbir dgħajjef ta' l-2005, minħabba l-impatt tagħhom fuq il-poter ta' lakkwist domestiku; jitlob li ssir riflessjoni dwar il-fattibilità u l-opportunitajiet fiż-żona ta' l-euro biex iż-żejt u l-prodotti derivati minnu jkuni indikati f'euro minflok f'dollari; 13. Jinnota li l-inċertezza dwar il-bilanċ tal-ġejjieni bejn id-domanda u l-provvista ħolqot inċentivi għal parteċipanti ġodda fis-swieq finanzjarji, bħal hedging jew derivatives finanzjarji marbuta maż-żejt jew ma' prezzijiet oħra ta' l-enerġija; jinnota li huwa rikonoxxut li f'xi każi dawn l-attivitajiet setgħu amplifikaw tendenzi b'mod sfavorevoli, iżda mill-banda l-oħra jistgħu jikkontribwixxu għal aktar likwidità fis-suq, u b'hekk titnaqqas il-volatilità; jissuġġerixxi li jitfittxu modi xierqa biex tiżdied it-trasparenza ta' dawn l-attivitajiet sabiex jiġi indirizzat it-tħassib dwar l-evoluzzjoni kostanti tagħhom; Is-settur tat-trasport 14. Jinnota li l-impatti taż-żieda fil-prezzijiet taż-żejt huma konsiderevolment differenti minn settur għallieħor, bis-settur tat-trasport, li jirrappreżenta 56 % ta' l-ammont totali ta' żejt ikkunsmat fl-UE, flimkien mas-settur ta'd-djar, jiġu l-aktar affettwati, filwaqt li setturi oħra naqqsu b'suċċess id-dipendenza fuq iż-żejt permezz ta' titjib fl-effiċjenza fl-użu ta' l-enerġija u bdil fit-taħlita tal-fuels; jenfasizza li dawn iż-żewġ setturi (it-trasport ud-djar) jikkostitwixxu l-ewwel priorita' fin-nefqa domestika, u li ż-żieda fil-prezzijiet taż-żejt qed tkabbar l-inugwaljanzi fil-poter ta' l-akkwist, għad-detriment tal-familji bl-aktar dħul baxx; 15. Jitlob għal strateġija komprensiva ta' l-UE biex telimina b'mod gradwali l-fuels fossili mis-settur tattrasport, li għandha twassal għal tnaqqis progressiv tad-dipendenza ta' l-UE fuq iż-żejt u għall-użu progressiv ta' enerġiji nodfa għat-trasport; 16. Jemmen li l-provvisti tal-fjuwil għat-trasport jistgħu jiġu estiżi billi tiġi ffaċilitata l-produzzjoni ta' fuels taż-żejt u fuels likwidi mhux konvenzjonali li huma bbażati fuq il-gass naturali jew il-faħam fejn dan huwa raġonevoli f'sens ekonomiku; jappoġġja l-iżvilupp u l-produzzjoni ta'vetturi u fuels alternattivi, bħalma huma l-biofuels, il-vetturi li jaħdmu biċ-ċelluli tal-fuel ta'l-idroġenu/ u l-vetturi ibridi; jappoġġja wkoll l-isforzi biex jinstabu soluzzjonijiet innovattivi għall-ġestjoni ta' sistemi ta' trasport in ġenerali, inklużi miżuri relatati ma'l-effiċjenza fl-użu ta' l-enerġija tal-vetturi; Bilanċ kummerċjali; żbilanċi globali 17. Jirrimarka dwar l-effetti kuntrarji taż-żieda fil-prezzijiet taż-żejt fuq il-bilanċ kummerċjali tal-pajjiżi li jimpurtaw iż-żejt, billi jerġa' jqassam il-ġid lejn il-pajjiżi li jesportaw iż-żejt u jagħmilhom parteċipanti importanti fil-kuntest ta' l-iżbilanċi globali u r-riċiklaġġ tal-petrodollari, li diġà qed isarraf fl-akkumulazzjoni ta' assi barranin sostanzjali; 18. Jilqa' l-fatt li r-riċiklaġġ tal-petrodollari mill-esportaturi taż-żejt serva ta' ġid għaz-zona ta' l-euro b'impatt ekonomiku pożittiv fuq l-investiment minn barra u b'żieda fid-domanda għal merkanzija u servizzi miz-zona ta' l-euro, li parzjalment jagħmel tajjeb għall-effetti mewwieta taż-żieda fil-prezzijiet taż-żejt; Kompetizzjoni 19. Ifakkar l-urġenza li jiġi żgurat li l-prezzijiet ta' l-enerġija fis-swieq ta' l-enerġija domestika jkunu ġusti; jinnota f'dan il-kuntest li s-swieq ta' l-enerġija jibqgħu, fil-biċċa l-kbira tagħhom, nazzjonali u li huma dominati minn ftit kumpaniji, kemm privati kif ukoll pubbliċi, li spiss jkunu wkoll il-proprjetarji ta' l-infrastruttura; jistieden lill-Kummissjoni u l-awtoritajiet nazzjonali għall-kompetizzjoni u lir-regolaturi nazzjonali sabiex jagħtu attenzjoni speċjali lill-kumpaniji ta' l-enerġija; 20. Jitlob għat-tlestija tas-suq intern ta' l-enerġija billi jittieħdu miżuri li jegħlbu d-differenzi ewlenin li jeżistu rigward is-setgħat tar-regolaturi, in-nuqqas ta' regolatur Ewropew ta' l-enerġija li jeżamina l-kwistjonijiet transkonfinali, in-nuqqas ta' pjan ta' interkonnessjoni ta' prijorità, regoli dwar il-grilji, reġimi ta' bbilanċjar u tal-ħażna tal-gass; 21. Jenfasizza li s-separazzjoni ta' l-infrastruttura mill-fornituri hija essenzjali sabiex is-swieq nazzjonali u s-suq intern jiffunzjonaw sew, u għal inċentivi biex isir investiment fl-infrastruttura; 22. Jinnota, barra minn hekk, li b'konċentrazzjoni akbar fis-suq intern id-distorsjonijiet eżistenti jistgħu jiggravaw, u b'hekk ikun jeħtieġ titjib fil-kapaċitajiet regolatorji ta' l-Istati Membri u l-UE sabiex ikunu ggarantiti d-drittijiet tal-konsumatur u l-konformita' ma' l-objettivi ta' l-UE dwar l-effiċjenza fl-użu ta' l-enerġija; 23. Jistieden lill-Kummissjoni u lill-Istati Membri sabiex jinkludu livell għoli ta' effiċjenza ta' l-enerġija fost il-kriterji ta' għażla ta' kuntratti pubbliċi; Huwa tal-fehma li fil-kuntest tar-reviżjoni tal-linji gwida tal-Komunità dwar l-għajnuna mill-Istat għall-ħarsien ta' l-ambjent, għandhom jittieħdu passi sabiex l-investiment fleffiċjenza ta' l-enerġija u fil-miżuri ta' diversifikazzjoni jkun inkoraġġut aktar; L-Ewropa għandha tieħu azzjoni issa 24. Jenfasizza li jekk ma jittiħdux miżuri issa, id-dipendenza ta' l-Ewropa fuq l-importazzjonijiet ta' lenerġija se tiżdied minn 50 % għal 70 % fis-sena 2030, li 94 % minnhom se jkunu importazzjonijiet tażżejt, u dan jaggrava l-impatti negattivi taż-żieda fil-prezzijiet taż-żejt u l-volatilità fuq l-ekonomija Ewropea; 25. Jistieden lill-Kummissjoni biex tikkunsidra, meta tevalwa l-għajnuna ta' l-Istat, il-bżonn ta' l-investiment fl-innovazzjoni ġġenerat mill-kuntest ta' l-enerġija, u biex tiżġura li għajnuna ġdida ma tirriżultax f'distorsjonijiet tal-kompetizzjoni; 26. Jiġbed l-attenzjoni dwar il-bżonn li jkun hemm investiment massiv fl-infrastruttura ta' l-enerġija u filprovvista tas-snin li ġejjin, jitlob li jkun hemm dibattitu profond madwar il-Komunità dwar għejun differenti ta' enerġija, b'konsiderazzjoni ta' l-ispejjeż kollha marbuta mal-produzzjoni ta' l-enerġija, mal-ħażna, maddistribuzzjoni, mat-trasport, mal-konsum u mas-sigurtà tal-provvista kif ukoll ma' l-aspetti tas-sikurezza u ta' l-iskart u l-kontribuzzjoni tagħha għall-bidla fil-klima, partikularment rigward l-emissjonijiet tad-CO2; jistieden lill-Kummissjoni sabiex tagħmel evalwazzjoni ta' l-impatt ta' l-għejun ta' enerġija differenti u t-taħlita ta' portfoljo skond dawn il-parametri; 27. Ifakkar fir-riżoluzzjoni tiegħu tas- 26 ta' Frar 2004, li diġà enfasizzat "l-importanza li titnaqqas iddipendenza ta' l-Ewropa fuq l-importazzjonijiet taż-żejt, li jikostitwixxi piż kbir mill-aspett politiku u minn dak tal-volatilità tal-prezzijiet", laqa' l-"pjattaformi teknoloġiċi bħas-Sħubija Ewropea għal Ekonomija ta' l-Idroġenu", inkoraġġixxa "aktar investiment fil-forom ta' enerġija li tiġġedded l-aktar effettivi meta mqabbla mal-ispiża, li għandu jnaqqas il-volatilità tal-prezz ta' kull unità ta' enerġija, iżid is-sigurtà tal-provvista ta' lenerġija, jagħmel anqas ħsara lill-ambjent, u potenzjalment iħeġġeġ rivoluzzjoni industrijali simili għar-rivolużżjoni industrijali mmexxija mit-teknoloġija ta' l-informatika fl-Istati Uniti"; 28. Jenfasizza l-fatt li pajjiżi emerġenti u li qed jiżviluppaw u dawk li qed jesperjenzaw trasformazzjoni huma partikolarment effettwati b'mod negattiv miż-żieda fil-prezzijiet taż-żejt minħabba l-intensità kbira ta' enerġija u n-nuqqas ta' effiċjenza fl-enerġija ta' l-ekonomiji tagħhom u jenfasizza l-importanza ta' l-aġenda għal żvilupp sostenibbli fil-politika barranija, dik dwar il-kummerċ u dik dwar l-iżvilupp ta' l-UE; 29. Jiġbed l-attenzjoni għall-potenzjal tas-swieq promettenti fir-rigward ta' l-enerġija li tiġġedded u t-teknoloġiji li jżidu l-effiċjenza fl-użu ta' l-enerġija; jenfasizza t-tkabbir u r-rati ta' l-impiegi pożittivi tas-settur ta' l-enerġija li tiġġedded; u jwissi kontra r-riskju tat-telfien tal-pożizzjoni fuq quddiem nett fis-suq fil-qasam tatteknoloġiji ambjentali għall-vantaġġ ta' l-Istati Uniti u ta' ekonomiji emerġenti b'kapaċitajiet speċjalizzati; jenfasizza li programmi ta' żvilupp mill-ġdid fuq bini biex ikun konformi fejn jidħlu l-emissjonijiet tad-CO2 huma sinifikattivi ħafna fir-rigward ta' ffrankar ta' enerġija; 30. Jinnota li għadhom jeżistu sorsi taż-żejt Ewropej; jemmen li l-massimizzar ta' l-isfruttament ta' sorsi indiġeni għandu jitqies bħala mezz importanti (għalkemm temporanju) biex jitpatta għaż-żieda fil-volum taż-żejt importat fl-Ewropa; 31. Jagħmel osservazzjoni dwar il-bżonn li l-infrastruttura ta' l-enerġija tkun orjentata lejn il-produzzjoni kombinata tat-tisħin u l-elettriku u lejn produzzjoni deċentralizzata ta' l-enerġija; 32. Jistieden lill-Kummissjoni u lill-Kunsill sabiex ifasslu pjan dettaljat għat-tnaqqis tad-dipendenza ta' l-UE fuq l-importazzjonijiet taż-żejt u biex jimxu lejn enerġija nadifa, iħeġġeġ sabiex ikunu adottati miżuri li jtejbu l-effiċjenza ta' l-enerġija; ifakkar li l-effiċjenza ta' l-enerġija normalment hija bil-kbir l-orħos mod biex jitnaqqas il-ħruġ ta' dijossidu tal-karbonju u biex tissaħħaħ is-sigurtà ta' l-enerġija; 33. Jilqa' b'sodisfazzjon il-Pjan ta' Azzjoni tal-Kummissjoni għall-Effiċjenza ta' l-Enerġija bħala kontribuzzjoni ewlenija biex tiġi ffrankata l-enerġija u biex titnaqqas id-dipendenza fuq l-enerġija; 34. Jenfasizza l-bżonn li politiki u azzjonijiet dwar l-effiċjenza ta' l-enerġija jkunu indirizzati b'mod xieraq fil-Fondi Strutturali u ta' Koeżjoni u fil-Programm Qafas dwar il-Kompetitività u l-Innovazzjoni [5]; jilqa' b'sodisfazzjon il-proposta fil-Pjan ta' Azzjoni għall-Effiċjenza ta' l-Enerġija biex l-iffinanzjar privat jiġi mgħejun permezz ta' dawn l-istrumenti; 35. Jitlob li jkun hemm mekkaniżmu Ewropew ta' emergenza integrat għas-sigurtà tal-provvista b'żieda fl-istokk minimu fl-UE minn 90 għal 120 jum ta' konsum, u li tkun żviluppata ħażna minima ta' gass ta' mill-inqas 90 jum; jiddispjaċih, f'dan il-rigward, li l-Kummissjoni ma pproponietx li tiżdied u tinqasam ilħażna ta' emerġenza ta' żejt u ta' gass, fil-qafas tal-pakkett integrat tagħha dwar l-enerġija u l-bidla fil-klima ta' l- 10 ta' Jannar 2007 36. Jissuġġerixxi li l-pubblikazzjoni ta' kull ġimgħa (ibbażata fuq data li qegħda fid-dominju pubbliku, bħal fl-Istati Uniti) tar-riservi Ewropej taż-żejt u ta' prodotti taż-żejt, u ta' l-importazzjonijiet u l-esportazzjonijiet, ilkoll klassifikati skond it-tip tal-prodott (żejt mhux raffinat, petrol, diżil, żejt għat-tisħin u oħrajn), tippreżenta b'mod aħjar il-pressjonijiet fis-suq dinji, turi l-livell ta' konsum Ewropew, tnaqqas it-tendenza ta' operaturi tas-suq milli jorjentaw infushom lejn ir-riservi Amerikani, u b'hekk tgħin biex titnaqqas il-volatilità tal-prezzijiet taż-żejt. 37. Ifakkar it-talba tiegħu sabiex banek multilaterali u istituzzjonijiet finanzjarji pubbliċi joħolqu fondi għall-effiċjenza ta' l-enerġija għall-iffinanzjar ta' proġetti għall-effiċjenza ta' l-enerġija; huwa tal-fehma li lobjettivi ta' l-effiċjenza ta' l-enerġija għandhom ikunu integrati f'politiki settorjali oħra, speċjalment fil-politiki fiskali, tat-trasport u ta' koeżjoni; jemmen li skemi ta' ffinanzjar innovattivi u għodod kuntrattwali, bħall-mikrokrediti u joint ventures bejn kumpaniji privati u muniċipalitajiet, għandhom ikunu inkuraġġiti sabiex l-imsieħba lokali u dawk li jieħdu d-deċiżjonijiet fuq bażi lokali jkunu involuti b'mod attiv; 38. Jissottolinea l-irwol importanti tal-Bank Ewropew għall-Investiment (EIB) fil-promozzjoni ta' l-investiment fl-enerġija nadifa; jilqa' bi pjaċir l-impenn ta' l-EIB sabiex isaħħaħ il-kontribuzzjoni tiegħu fl-investimenti fl-infrastruttura, inkluża s-sigurtà ta' l-enerġija u l-enerġiji li jiġġeddu u n-networks transewropej, u lirduppjar tas-sehem fil-proġetti ta' enerġija li jiġġeddu minn 7 għal 15 %; jenfasizza l-urġenza li ssir diversifikazzjoni ta' l-għejun ta' l-enerġija u ta' l-impenn ta' l-UE lejn l-iżvilupp sostenibbli u lejn l-impenn internazzjonali tagħha sabiex tissodisfa l-Protokoll ta' Kjoto; jinkoraġġixxi lill-EIB sabiex jintegra l-kriterji relatati ma' l-emissjonijiet tad-CO2 fil-kriterji ta' selezzjoni tiegħu u sabiex jadotta għan saħansitra aktar ambizzjuz fir-rigward ta' l-enerġija li tiġġedded u tal-proġetti ta' l-effiċjenza ta' l-enerġija; Tassazzjoni 39. Jinnota ż-żieda fid-dħul mit-taxxi fuq l-enerġija minħabba ż-żieda riċenti fil-prezzijiet taż-żejt; jenfasizza l-importanza ta' politiki fiskali adegwati, inklużi dawk fis-settur ta' l-akkomodazzjoni, bħala mezz biex titnaqqas id-dipendenza ekonomika fuq il-fuels fossili, biex tiġi indirizzata l-bidla fil-klima u biex jinħolqu inċenviti għaż-żieda fl-investiment u ssir diskriminazzjoni favur l-effiċjenza ta' l-enerġija, l-enerġija li tiġġedded u l-prodotti li jirrispettaw l-ambjent; jenfasizza li s-sistemi tat-taxxi għandhom jadottaw ukoll il-prinċipju li "min iniġġes iħallas"; 40. Jenfasizza li s-settur tat-trasport jirrappreżenta 56 % tal-konsum totali taż-żejt fl-UE u huwa l-aktar wieħed affettwat miż-żiediet fil-prezzijiet taż-żejt; jitlob li jkun hemm direttiva ta' qafas għall-effiċjenza ta' lenerġija fit-trasport; jenfasizza li l-bidla modali hija mezz importanti għal tnaqqis fl-użu taż-żejt; jinkoraġġixxi l-armonizzazzjoni tal-leġiżlazzjoni dwar il-karozzi tal-passiġġieri, inkluża tassazzjoni armonizzata fuq il-vetturi bbażata fuq id-CO2 madwar l-UE bi proċeduri ta' ċertifikazzjoni u ttikkettar u inċentivi finanzjarji sabiex ikun hemm diversifikazzjoni ta' l-għejun ta' l-enerġija; jitlob li jkun hemm strateġija komprensiva sabiex bil-mod il-mod jispiċċa l-użu tal-fuels fossili fis-settur tat-trasport, u sabiex ikunu promossi l-penetrazzjoni tas-suq minn emissjonijiet b'kontenut baxx ta' CO2, l-użu ta' bijofuels magħmula bl-aktar teknoloġija ġdida u/jew vetturi li jaħdmu bil-bijofuels u bl-idroġenu; Jisħaq li l-introduzzjoni tal-bijofuels m'għandhiex twassal biex teħles lill-industrija awtomotiva mill-obbligu tagħha li timmanifattura vetturi aktar ekonomiċi li jniġġsu inqas. Politika komuni dwar l-enerġija: enerġija diplomatika 41. Jilqa' bi pjaċir id-djalogu u l-koperazzjoni ta' l-UE mal-pajjiżi li jesportaw iż-żejt għat-tnaqqis ta' linċertezzi min-naħa tad-domanda u tal-provvista, sabiex ikunu faċilitati l-investiment u d-deċiżjonijiet ekonomiċi u dwar id-diversifikazzjoni ta' l-enerġija fuq iż-żewġ naħat, u sabiex tinħoloq klima ta' fiduċja u effiċjenza; 42. Jinnota li l-politika ta' l-enerġija, u partikularment is-sigurtà tal-provvista ta' l-enerġija, għandha ssir parti integrali mill-politika barranija, għall-iżvilupp tal-kummerċ u tas-siġurtà komuni ta' l-UE u jitlob li jkun hemm strateġija komuni għas-sigurtà u għad-diversifikazzjoni tal-provvista u tar-rotot ta' tranżitu, biex tkun assigurata s-solidarjetà fl-UE; jissuġġerixxi li ftehimiet ta' sħubija u ta' koperazzjoni ma' reġjuni produtturi taż-żejt għandhom jintużaw sabiex joħolqu qafas regolatorju stabbli imma miftuħ fil-pajjiżi minn fejn tiġi lprovvista, sabiex jitrawmu l-investimenti fl-infrastruttura tat-tiftix u tat-trasport u sabiex ikunu żgurati provvisti fit-tul; 43. Jenfasizza l-importanza li fid-diplomazija l-ġdida ta' l-UE dwar l-enerġija, ikun inkluż djalogu kostruttiv mal-pajjiżi li jesportaw iż-żejt, mal-pajjiżi li jagħmlu parti mir-rotta tat-tranżitu u mal-konsumaturi ewlenin kollha ta' l-enerġija u, notevolment, ma' l-ekonomiji emerġenti u dawk li qed jiżviluppaw, dwar l-effiċjenza ta' l-użu ta'l-enerġija u l-konservazzjoni ta' l-enerġija, bil-għan li jkunu stabbiliti standards minimi ta' effiċjenza għall-prodotti globali, sabiex tkun żviluppata s-solidarjetà fil-politika dwar l-enerġija, u sabiex jiġu miġġielda t-tniġġis ambjentali u l-bidla fil-klima; 44. Ifakkar l-importanza kruċjali li jkunu ggarantiti s-sigurtà u s-sostenibilità fil-provvista ta' l-enerġija fl-UE; jenfasizza l-irwol doppju li għandu jkollhom ir-regolament xieraq tas-suq u d-diplomazija ta' l-enerġija fil-ħolqien ta' qafas stabbli għall-provvista ta' l-enerġija; 45. Jistieden lill-Kummissjoni biex tinvestiga miżuri li jnaqqsu l-impatt tal-punt massimu fil-produzzjoni taż-żejt fuq iċ-ċittadini ta' l-UE, inkluża analiżi ta' proposti ta' politika bħall-protokoll dwar l-eżawriment taż-żejt, li jistgħu jgħinu biex tiġi ffaċilitata t-tranżizzjoni lejn l-eliminazzjoni ta' l-użu tal-fuels fossili; 46. Jilqa' b'sodisfazzjon l-irwol li kellha l-Iskema ta' l-UE għat-Tpartit ta' l-Emissjonijiet biex tipprovdi inċentivi għat-tnaqqis tal-konsum ta' l-enerġija; jagħmel stedina biex din l-iskema tiġi estiża sabiex tkun tinkludi lis-settur ta' l-avjazzjoni; u jistieden lill-Kummissjoni biex tagħmel il-parti tagħha sabiex tinħoloq skema globali tat-tpartit ta' emissjonijiet; 47. Jirrikonoxxi li prezzijiet ta' l-enerġija ogħla li jibqgħu hekk jagħmlu pressjoni fuq il-proċessi ta' produzzjoni li jiddependu fuq materja prima minn diversi zoni li huma ġeografikament imbiegħda; jistieden lill-Kummissjoni biex tipprovdi analiżi sħiħa ta' l-implikazzjonijiet ta' prezzijiet ogħla ta' l-enerġija u tal-punt massimu fil-produzzjoni taż-żejt għall-flussi tal-kummerċ bħala parti minn xogħolha fuq il-kummerċ u lkompetittività; 48. Jenfasizza l-importanza tal-promozzjoni ta' suq dinji li jiffunzjona sewwa fejn jidħlu ż-żejt u l-gass, b'mod partikulari permezz tar-regoli u linji gwida tad-WTO; huwa tal-fehma li tali mod ta' kif isiru l-affarijiet jista' jagħmilha possibbli li jingħata kontribut importanti favur l-effiċjenza ta' l-enerġija u b'hekk titnaqqas il-pressjoni 'l fuq fuq il-prezzijiet ta' l-enerġija; 49. Jenfasizza l-bżonn ta' aktar involviment attiv ta' l-Organizzazzjoni Dinjija tal-Kummerċ fil-politika dwar l-enerġija u l-bżonn li ssir ħidma sabiex tintlaħaq ftehima bejn l-Unjoni Ewropea u l-membri ta' l-Organizzazzjoni tal-Pajjiżi li Jesportaw iż-Żejt bl-għan li tinżamm taħt kontroll iż-żieda fil-prezzijiet ta' lenerġija; 50. Jagħmel stedina sabiex l-istabbiliment ta' suq ta' l-enerġija tabilħaqq Ewromediterranju jingħata rwol ċentrali; jinnota b'interess ix-xewqa espressa mill-Kummissjoni, fl-okkażjoni tal-konferenza dwar il-politika esterna dwar l-enerġija li saret fl- 20 u fil- 21 ta' Novembru 2006, biex tiżgura li l-Afrika ta' Fuq u l-Lvant Nofsani jokkupaw pożizzjoni importanti fil-politika esterna tagħha dwar l-enerġija u jispera li dawn l-istqarrijiet ikunu segwiti minn azzjoni konkreta; * * * 51. Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni. [1] ĠU C 98 E, 23.4.2004, p. 162. [2] ĠU C 292 E, 1.12.2006, p. 112. [3] ĠU C 298 E, 8.12.2006, p. 273. [4] Testi Adottati, P6_TA(2006)0603. [5] Deċiżjoni Nru 1639/2006/KE tal-Parlament Ewropew u tal-Kunsill ta' l- 24 ta' Ottubru 2006 li tistabbilixxi ProgrammQafas għall-Kompetittività u l-Innovazzjoni (mill-2007 sa l-2013) (ĠU L 310, 9.11.2006, p.15). --------------------------------------------------